**Z A K LJ U Č C I**

sa 10. sjednice Upravnog vijeća održane 20.12.2021. godine s početkom u 17,30 sati

u prostorijama centralnog objekta u Perkovčevoj 88/1 u Samoboru

NAZOČNE: Tatijana Lenart –predsjednica, predstavnik Osnivača

Mia Roščak – predstavnik Osnivača

Anamarija Hohla – predstavnik Osnivača

Maja Dadić Žeravica – predstavnik roditelja

Ksenija Štibohar – predstavnik Vrtića

Ostali nazočni:Josipa Milaković – vršiteljica dužnosti ravnatelja

Milana Zorić-Šabić – tajnik

Vesna Klasić – voditelj računovodstva

Tatijana Lenart, predsjednica Upravnog vijeća otvara sjednicu, pozdravlja nazočne, te predlaže dnevni red

**DNEVNI RED:**

1. Verifikacija zapisnika sa 9. sjednice Upravnog vijeća
2. Izvješće vršiteljice dužnosti ravnatelja o radu između dvije sjednice Upravnog vijeća

3. Financijski plan za 2022. godinu s projekcijama za 2023. i 2024. godinu - donošenje

1. Radni odnosi – donošenje odluke o izboru kandidata po raspisanom natječaju
2. Donošenje odluke o imenovanju zamjenika ravnatelja za pedagošku godinu 2021.-22.
3. Izvješće o provedenom postupku jednostavne nabave za prehranu – davanje suglasnosti za potpisivanje ugovora
4. Plan klasifikacije za 2022. godinu – informacija o donošenju
5. Razno

Nakon što je dnevni red jednoglasno prihvaćen, prelazi se na rad po istom.

**Ad-1. Verifikacija zaspisnika sa 9. sjednice Upravnog vijeća**

Konstatira se da su sa Zapisnikom sa 9. sjednice upoznati članovi Upravnog vijeća, te budući nema primjedbi isti se verificiraju.

**Ad-2. Izvješće vršiteljice dužnosti ravnatelja o radu između dvije sjednice Upravnog vijeća**

Temeljem Zaključka Gradskog vijeća preuzela sam dužnost vršitelja dužnosti ravnatelja DV Grigor Vitez 29.11.2021. godine.

Primopredaja dužnosti obavljena je 7.12.2021., bez nazočnosti ravanteljice koja predaje dužnost (bolovanje)

Sa Osnivačem se dogovara obilazak svih objekata, kako bi se utvrdilo stanje, te temeljem toga izradio Plan investicijskog održavanja.

Ministarstvu znanosti i obrazovanja poslane su dopune temeljnog redovitog cjelodnevnog programa, pripremljene u suradnji sa pedagoginjom i psihologinjom.

Održan zoom sastanak sa Centrom za rehabilitaciju Zagreb (podružnica Sloboština), dogovorena suradnja, te potpisivanje Ugovora između ustanova.

Sudjelovala sam na Stručnom skupu „Podrška ravnatelja kroz faze razvoja kolektiva“ (9.12.2021. u trajanju od 5 sati, putem zooma) – smjernice za rad, formiranje pozitivne klime u kolektivu.

Posjetila sam sve objekte:

* Pavučnjak sa pedagoginjom (potrebe odgojitelja za opremanje centara aktivnosti, upoznavanje s učiteljicama iz susjedne osnovne škole, razgovor sa domarom Mladenom)
* Galgovo – suradnja sa gđom Marijanom iz LAG Sava, koja je poslikala nabavljenu opremu putem EU projekta
* Kladje – dogovor sa pedagoginjom – potrebni centri aktivnosti
* Kovačićeva – posjetila sve skupine, dogovor oko organizacije rada, razgovor sa voditeljicom
* Sudnikova – kratki posjet prilikom dolaska Djeda Mraza
* Perkovčeva – svakodnevna komunikacija sa odgojiteljima

Sudjelovala sam na zoom sastancima odgojitelja i članova stručnog tima na temu refleksivne prakse – uvođenje u akcijsko istraživanje, koje će odgojitelji provoditi unutar svojih skupina.

Izvršene su prioritetne nabavke (drvena kuhinja za jasličku skupinu u Kladju, audio linija za predškolsku skupinu u Perkovčevoj)

Kupljena su 3 živa božićna drvca u teglama, koje ćemo poslije blagdana posaditi u dvorište objekta u Pavučnjaku.

**Ad-3. Donošenje Financijskog plana za 2022. s projekcijama za 2023. i 2024.godinu**

**Z a k lj u č a k**

**Donosi se Financijski plan Dječjeg vrtića Grigor Vitez. Samobor za 2022. s projekcijom za 2023. i 2024. ( u privitku)**

**Ad-4. Radni odnosi - Donošenje odluke o izboru kandidata po objavljenom natječaja za 4 odgojitelja na određeno vrijeme**

**Z a k lj u č a k**

**Prihvaća se prijedlog vršiteljice dužnosti ravnatelja Josipe Milaković, te se od 1.1.2021. zasnivaju radni odnosi na određeno, puno radno vrijeme sa:**

**D. T. – zamjena na I. L, do povratka s roditeljskog dopusta**

**S. B. – zamjena za A. R., do povratka**

**K.T. – zamjena za J. M. – najdulje do 31.8.2022.**

**B.R. – zamjena za M. C. – do povratka nakon rodiljnog i roditeljskog dopusta**

**Ad-5. Donošenje odluke o imenovanju zamjenika vršiteljice dužnosti ravnatelja za**

**2021./2022. pedagošku godinu.**

**Z a k lj u č a k**

**Za zamjenicu vršiteljice dužnosti ravnatelja od 21.12.2021. – 31.8.2022. imenuje se magistra predškolskog odgoja**

**Sonja Pavlović**

**Ad-6. Izvješće o provedenom postupku jednostavne nabave za prehranu – davanje**

**suglasnosti za potpisivanje ugovora**

**Z a k lj u č a k**

**Prihvaća se prijedlog Povjerenstva za odabir najpovoljnije ponude o provedenim postupcima jednostavne nabave za prehranu, te se daje suglasnost vršiteljici dužnosti ravnatelja Dječjeg vrtića Grigor Vitez iz Samobora za potpisivanje ugovora sa odabranim ponuditeljima za nabavu prehrambenih proizvoda u 2022 godini.**

**Ad-7. Plan klasifikacije za 2022. godinu – informacija o donošenju**

Tajnica je informirala članove Upravnog vijeća da je za 2022. godinu pripremljen i od strane vršiteljice dužnosti ravnatelja potpisan Plan klasifikacijskih oznaka i brojčanih oznaka stvaratelja i primatelja akata Dječjeg vrtića Grigor Vitez za 2022. godinu.

Završeno u 19,45 sati

Zapisnik vodila

Milana Zorić-Šabić Predsjednica Upravnog vijeća

Tatijana Lenart

Samobor, 20.12.2021.

KLASA: 003-06/21-01/14

URBROJ: 238/27/71/02-21-1